CELEX: 32020D0981
Language: sk
Date: 2020-07-07 00:00:00
Title: Vykonávacie rozhodnutie Komisie (EÚ) 2020/981 zo 7. júla 2020, ktorým sa mení príloha II k rozhodnutiu 2007/777/ES, pokiaľ ide o položku týkajúcu sa Kosova (Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.) v zozname tretích krajín alebo ich častí, z ktorých je povolený vstup mäsových výrobkov a opracovaných žalúdkov, mechúrov a čriev do Únie, a ktorým sa mení príloha III k uvedenému rozhodnutiu, pokiaľ ide o vzor certifikátu na dovoz uvedených výrobkov z tretích krajín [oznámené pod číslom C(2020) 4433] (Text s významom pre EHP)

9.7.2020   
               
               
                  SK
               
               
                  Úradný vestník Európskej únie
               
               
                  L 220/4
               
            
         VYKONÁVACIE ROZHODNUTIE KOMISIE (EÚ) 2020/981
         zo 7. júla 2020,
         ktorým sa mení príloha II k rozhodnutiu 2007/777/ES, pokiaľ ide o položku týkajúcu sa Kosova (*) v zozname tretích krajín alebo ich častí, z ktorých je povolený vstup mäsových výrobkov a opracovaných žalúdkov, mechúrov a čriev do Únie, a ktorým sa mení príloha III k uvedenému rozhodnutiu, pokiaľ ide o vzor certifikátu na dovoz uvedených výrobkov z tretích krajín
         
            
               [oznámené pod číslom C(2020) 4433]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4, článok 9 ods. 2 písm. b) a článok 9 ods. 4 písm. b) a c),
         keďže:
         
                     (1)
                  
                  
                     Rozhodnutím Komisie 2007/777/ES (2) sa stanovujú veterinárne a zdravotné podmienky dovozu zásielok určitých mäsových výrobkov a opracovaných žalúdkov, mechúrov a čriev, ktoré boli opracované jedným zo spôsobov stanovených v časti 4 prílohy II k uvedenému rozhodnutiu (ďalej len „komodity“) do Únie.
                  
               
                     (2)
                  
                  
                     V časti 2 prílohy II k rozhodnutiu 2007/777/ES sa stanovuje zoznam tretích krajín alebo ich častí, z ktorých je povolený vstup daných komodít do Únie za predpokladu, že komodity boli opracované jedným zo spôsobov uvedených v danej časti prílohy II. V časti 4 uvedenej prílohy sa stanovuje nešpecifický spôsob opracovania „A“ a špecifické spôsoby opracovania „B“ až „F“ uvedené v zozname v zostupnom poradí podľa závažnosti rizika pre zdravie zvierat, ktoré majú eliminovať.
                  
               
                     (3)
                  
                  
                     Okrem toho sa v prílohe III k rozhodnutiu 2007/777 stanovuje vzor certifikátu, ktorý by mal sprevádzať zásielky komodít určených na vstup do Únie.
                  
               
                     (4)
                  
                  
                     Kosovo požiadalo o zaradenie do zoznamu uvedeného v časti 2 prílohy II k rozhodnutiu 2007/777/ES ako tretia krajina, z ktorej je povolený vstup komodít získaných z hydiny a pernatej zveri z farmových chovov (okrem vtákov nadradu bežce) do Únie, ktoré boli opracované špecifickým spôsobom „C“ alebo „D“, a predložilo príslušné informácie. Kosovo konkrétne poskytlo záruky v súvislosti s hydinovou surovinou pochádzajúcou buď z členských štátov, alebo z tretích krajín, ktoré majú povolenie vyvážať takúto surovinu do Únie, ako aj v súvislosti so spôsobom opracovania týchto výrobkov.
                  
               
                     (5)
                  
                  
                     Komisia vykonala audit v Kosove na posúdenie zavedených kontrolných opatrení, ktoré riadia výrobu mäsových výrobkov z hydiny určených na vývoz do Únie. Vzhľadom na priaznivý výsledok auditu a na záruky poskytnuté Kosovom, pokiaľ ide o pôvod a spôsoby opracovania mäsa z hydiny používaného na výrobu mäsových výrobkov, je vhodné zaradiť Kosovo do tabuľky v časti 2 prílohy II k rozhodnutiu 2007/777/ES, pokiaľ ide o vstup mäsových výrobkov z hydiny a pernatej zveri z farmových chovov (okrem vtákov nadradu bežce) do Únie, ktoré boli opracované špecifickým spôsobom „C“ alebo „D“.
                  
               
                     (6)
                  
                  
                     Vzor veterinárneho certifikátu na dovoz mäsových výrobkov, opracovaných žalúdkov, mechúrov a čriev uvedený v prílohe III k rozhodnutiu 2007/777/ES sa vzťahuje na mäsové výrobky pripravené z hydinového mäsa pochádzajúceho z členského štátu alebo spĺňajúce zdravotné požiadavky na dovoz do Únie, ktoré sú stanovené v nariadení Komisie (ES) č. 798/2008 (3), a obsahuje podmienku, že mäso musí byť opracované nešpecifickým spôsobom „A“ uvedeným v časti 4 prílohy II k rozhodnutiu 2007/777/ES.
                  
               
                     (7)
                  
                  
                     Požiadavky veterinárnej certifikácie sa však nevzťahujú na mäso z hydiny pochádzajúce z členského štátu alebo spĺňajúce zdravotné požiadavky na dovoz do Únie, ktoré sú stanovené v nariadení (ES) č. 798/2008, a ktoré musí byť opracované jedným zo špecifických spôsobov uvedených v časti 4 prílohy II k rozhodnutiu 2007/777/ES. Vzhľadom na to, že sa špecifický spôsob opracovania výrobku musí uplatňovať bez ohľadu na pôvod čerstvého mäsa použitého pri príprave mäsových výrobkov a zanedbateľné riziká pre zdravie hydiny, ktoré sú súčasťou takýchto činností, vzor veterinárneho certifikátu pre mäsové výrobky, opracované žalúdky, mechúre a črevá uvedený v prílohe III k rozhodnutiu 2007/777/ES by mal zahŕňať ustanovenie o certifikácii na účely tejto konkrétnej situácie.
                  
               
                     (8)
                  
                  
                     Rozhodnutie 2007/777/ES by sa preto malo zodpovedajúcim spôsobom zmeniť.
                  
               
                     (9)
                  
                  
                     Predtým ako sa zmenený veterinárny certifikát stane povinným, malo by uplynúť primerané prechodné obdobie štyroch mesiacov, aby sa členské štáty a príslušné odvetvie mohli prispôsobiť novým požiadavkám.
                  
               
                     (10)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            
               1.   Príloha II k rozhodnutiu 2007/777/ES sa mení v súlade s prílohou I k tomuto rozhodnutiu.
            
            
               2.   Príloha III k rozhodnutiu 2007/777/ES sa mení v súlade s prílohou II k tomuto rozhodnutiu.
            
         
         
            Článok 2
            Počas prechodného obdobia do 10. novembra 2020 budú členské štáty naďalej povoľovať vstup zásielok mäsových výrobkov, opracovaných žalúdkov, mechúrov a čriev do Únie, ku ktorým je priložený vzor certifikátu vydaný v súlade so vzorom stanoveným v prílohe III k rozhodnutiu 2007/777/ES, v znení platnom pred zmenami zavedenými týmto rozhodnutím za predpokladu, že certifikát bol vydaný najneskôr 10. októbra 2020.
         
         
            Článok 3
            Toto rozhodnutie je určené členským štátom.
         
         
            V Bruseli 7. júla 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (*)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.
         
            (1)  Ú. v. ES L 18, 23.1.2003, s. 11.
         
            (2)  Rozhodnutie Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (Ú. v. EÚ L 312, 30.11.2007, s. 49).
         
            (3)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).
      
      
         
            PRÍLOHA I
            Časť 2 prílohy II k rozhodnutiu 2007/777/ES sa mení takto:
            
                        1.
                     
                     
                        Medzi položky týkajúce sa Uruguaja a Južnej Afriky sa vkladá táto položka týkajúca sa Kosova:
                        
                                    Kód ISO
                                 
                                 
                                    Krajina pôvodu alebo jej časť
                                 
                                 
                                    1. Domáci hovädzí dobytok
                                    2. Párnokopytníky z farmových chovov (okrem ošípaných)
                                 
                                 
                                    Domáce ovce/kozy
                                 
                                 
                                    1. Domáce ošípané
                                    2. Párnokopytníky z farmových chovov (ošípané)
                                 
                                 
                                    Domáce nepárnokopytníky
                                 
                                 
                                    1. Hydina
                                    2. Pernatá zver z farmových chovov (okrem vtákov nadradu bežce)
                                 
                                 
                                    Vtáky nadradu bežce z farmových chovov
                                 
                                 
                                    Domáce králiky a zajacovité z farmových chovov
                                 
                                 
                                    Voľne žijúce párnokopytníky (okrem ošípaných)
                                 
                                 
                                    Sviňa divá
                                 
                                 
                                    Voľne žijúce nepárnokopytníky
                                 
                                 
                                    Voľne žijúce zajacovité (králiky a zajace)
                                 
                                 
                                    Voľne žijúca pernatá zver
                                 
                                 
                                    Voľne žijúce suchozemské cicavce (okrem kopytníkov, nepárnokopytníkov a zajacovitých)
                                 
                              
                                    „XK
                                 
                                 
                                    Kosovo (*****) (4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C alebo D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX“
                                 
                              
                  
                        2.
                     
                     
                        Medzi poznámky pod čiarou (3) a (*) na konci tabuľky sa dopĺňa táto poznámka pod čiarou:
                        
                                    „(4)
                                 
                                 
                                    V prípade mäsových výrobkov a opracovaných žalúdkov, mechúrov a čriev pripravených z čerstvého mäsa buď z členského štátu Európskej únie, ktorý spĺňa požiadavky článku 3 smernice 2002/99/ES, alebo z tretej krajiny uvedenej v časti 1 prílohy I k nariadeniu (ES) č. 798/2008, pokiaľ ide o dovoz mäsa z hydiny do Únie.“
                                 
                              
                  
                        3.
                     
                     
                        Medzi poznámky pod čiarou (****) a XXX na konci tabuľky sa dopĺňa táto poznámka pod čiarou:
                        
                                    „(*****)
                                 
                                 
                                    Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.“
                                 
                              
                  
      
      
         
            PRÍLOHA II
            Príloha III k rozhodnutiu 2007/777/ES sa mení takto:
            Za tretiu možnosť v bode II.1.3 časti II.1 vzoru certifikátu zdravia zvierat a verejného zdravia pre určité mäsové výrobky a opracované žalúdky, mechúre a črevá určené na zaslanie do Európskej únie z tretích krajín sa vkladá tento text:
            
                         
                     
                     
                        „(2) alebo
                        
                        
                                    [II.1.3.1.
                                 
                                 
                                    prešlo špecifickým opracovaním uvedeným v bodoch B, C alebo D v časti 4 prílohy II k rozhodnutiu 2007/777/ES stanoveným pre tretiu krajinu pôvodu alebo jej časť určeným pre mäso daných druhov uvedených v častiach 2 alebo 3 (podľa vhodnosti) prílohy II k rozhodnutiu 2007/777/ES a:
                                 
                              
                                     
                                 
                                 
                                    (2) buď
                                    
                                    
                                                [II.1.3.1.1.
                                             
                                             
                                                pochádza z členského štátu Európskej únie, ktorý spĺňa požiadavky uvedené v článku 3 smernice 2002/99/ES;]
                                             
                                          
                              
                                     
                                 
                                 
                                    (2) alebo
                                    
                                    
                                                [II.1.3.1.1.
                                             
                                             
                                                má pôvod v tretej krajine uvedenej v časti 1 prílohy I k nariadeniu (ES) č. 798/2008, pokiaľ ide o dovoz mäsa z hydiny do Únie, a pochádza z chovov alebo v prípade voľne žijúcej pernatej zveri usmrtenej na území, v okolí ktorého sa v okruhu 10 km (prípadne vrátane územia susednej krajiny) nevyskytlo žiadne ohnisko vysokopatogénnej vtáčej chrípky ani pseudomoru hydiny minimálne počas predchádzajúcich 30 dní.]“